Centre national de littérature - Wikipedia, déi fräi Enzyklopedie

# Centre national de littérature

### Vu Wikipedia, der fräier Enzyklopedie.

D'Servais-Haus

D'Nationaalt Literaturzentrum, offiziell Centre national de littérature (CNL) ass eng ëffentlech Ariichtung zu Lëtzebuerg, déi dem Kulturministère ënersteet, an deeër hir Missioun et ass, Literatur aus Lëtzebuerg ze konservéieren, z'erfuerschen, an zougänglech ze maachen (ë. a. och duerch Ausstellungen, Konferenzen, Atelieren, asw.). Et ass am Servais-Haus zu Miersch installéiert.

D'Litaraturzentrum sammelt alles, wat mat der literarescher Kreatioun zu Lëtzebuerg no 1815 ze dinn huet: Manuskripter, Drocksaachen, Biller a soss Dokumenter, déi domatter zesummenhänken. Dorënner sinn ongeféier 40.000 Bicher, déi kënnen op der Plaz gelies, awer nët ausgeléint ginn.

D'Grondlag vum Nationale Literaturzenter ass 1986 am Nationalarchiv geluecht ginn. 1995 kunnt et am Servais-Haus seng Dieren opmaachen. Direktesch ass d'Germaine Goetzinger.

D'Literaturzentrum schafft zesumme mat anere Bibliothéiken an Archiver, wéi den Archives et Musée de la littérature zu Bréissel, oder dem Deutsche Literaturarchiv zu Marbach.

Den CNL organiséiert regelméisseg Virliesungen, Virträg, Filmprojektiounen an Ausstellungen, a gëtt och eng Rëtsch Publikatiounen eraus, dorënner Austellungskatalogen, d' Nouvelle bibliothèque du Luxembourg, eng Serie, an deer eeler, dacks vergraffe literaresch Creatiounen nei erausginn a wëssenschaftlech kommentéiert ginn an d' Bibliographie courante de la littérature luxembourgeoise, déi zënter 1989 all Joers d'bibliographesch Donnéeë vun Allem, wat mat Literatur zu Lëtzebuerg ze dinn huet, ëmfaasst.

## [Änneren] Kuckt och

- Luxemburgensia

### [Änneren] Um Spaweck

- Site vum CNL
- Interview mat der Mme Goetzinger, 1998, op forum.lu

Vun "http://lb.wikipedia.org../../../c/e/n/Centre_national_de_litt%C3%A9rature.html"

Categories: Literatur zu Lëtzebuerg | Bibliothéikswiesen

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- English